CELEX: 32015D0027
Language: sk
Date: 2015-01-07 00:00:00
Title: Vykonávacie rozhodnutie Komisie (EÚ) 2015/27 zo 7. januára 2015 o uverejnení odkazu s obmedzením v  Úradnom vestníku Európskej únie na normu EN 474-1:2006+A4:2013 o strojoch na zemné práce v zmysle smernice Európskeho parlamentu a Rady 2006/42/ES  Text s významom pre EHP

8.1.2015   
            
            
               SK
            
            
               Úradný vestník Európskej únie
            
            
               L 4/24
            
         VYKONÁVACIE ROZHODNUTIE KOMISIE (EÚ) 2015/27
   zo 7. januára 2015
   o uverejnení odkazu s obmedzením v Úradnom vestníku Európskej únie na normu EN 474-1:2006+A4:2013 o strojoch na zemné práce v zmysle smernice Európskeho parlamentu a Rady 2006/42/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 10,
   so zreteľom na stanovisko výboru zriadeného podľa článku 22 nariadenia Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (2),
   keďže:
   
               (1)
            
            
               Ak sa vnútroštátna norma transponujúca harmonizovanú normu, na ktorú bol uverejnený odkaz v Úradnom vestníku Európskej únie, vzťahuje na jednu alebo viac základných zdravotných a bezpečnostných požiadaviek stanovených v prílohe I k smernici 2006/42/ES, predpokladá sa, že stroje vyrobené v súlade s touto normou spĺňajú základné zdravotné a bezpečnostné požiadavky.
            
         
               (2)
            
            
               Európskemu parlamentu boli adresované dve petície od tej istej osoby týkajúce sa smrteľných pracovných úrazov, ku ktorým došlo v Nemecku pri používaní strojov na zemné práce, pričom údajnou príčinou nešťastí bol nedostatočný výhľad zo zorného poľa pracoviska vodiča. Príslušné stroje boli navrhnuté v súlade s harmonizovanou normou EN 474-1 „Stroje na zemné práce – Bezpečnosť – Časť 1: Všeobecné požiadavky“.
            
         
               (3)
            
            
               V dôsledku toho Komisia spolu so zástupcami výboru zriadeného podľa článku 22 smernice 2006/42/ES preskúmala harmonizovanú normu EN 474-1:2006+A4:2013 „Stroje na zemné práce – Bezpečnosť – Časť 1: Všeobecné požiadavky“, na ktorú bol 28. novembra 2013 (3) uverejnený odkaz v Úradnom vestníku Európskej únie. Dospelo sa k záveru, že stroje na zemné práce navrhnuté a vyrobené v súlade s príslušnou normou neumožňujú vodičovi dostatočný výhľad na prevádzkovanie stroja bez toho, aby tým nebol ohrozený vodič alebo tretie osoby.
            
         
               (4)
            
            
               Na základe toho Komisia dospela k záveru, že harmonizovaná norma EN 474-1:2006+A4:2013 nespĺňa základné požiadavky na bezpečnosť a ochranu zdravia stanovené v bodoch 1.2.2. Ovládacie zariadenia (viditeľnosť nebezpečného priestoru počas štartovania) a 3.2.1. Pracovisko vodiča (výhľad počas prevádzky) prílohy I k smernici 2006/42/ES.
            
         
               (5)
            
            
               Berúc do úvahy potrebu zlepšiť bezpečnostné aspekty normy EN 474-1:2006+A4:2013 a až do momentu, keď dôjde k vhodnej revízii predmetnej normy, by uverejnenie odkazu na normu EN 474-1:2006+A4:2013 v Úradnom vestníku Európskej únie malo byť sprevádzané príslušným upozornením,
            
         PRIJALA TOTO ROZHODNUTIE:
   Článok 1
   Odkaz na normu EN 474-1:2006+A4:2013 „Stroje na zemné práce – Bezpečnosť – Časť 1: Všeobecné požiadavky“ sa v Úradnom vestníku Európskej únie uverejňuje s obmedzením uvedeným v prílohe.
   Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 7. januára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 157, 9.6.2006, s. 24.
   
      (2)  Ú. v. EÚ L 316, 14.11.2012, s. 12.
   
      (3)  Ú. v. EÚ C 348, 28.11.2013, s. 5.
   
      PRÍLOHA
      OZNÁMENIE KOMISIE V RÁMCI IMPLEMENTÁCIE SMERNICE 2006/42/ES
      (Uverejnenie názvov harmonizovaných noriem a odkazov na ne podľa harmonizačného právneho predpisu Únie)
      
                  ESO (1)
                  
               
               
                  Odkaz na harmonizovanú normu a jej názov
                  (a referenčný dokument)
               
               
                  Prvé uverejnenie v Ú. v. ES/EÚ
               
               
                  Odkaz na nahradenú normu
               
               
                  Dátum ukončenia predpokladu zhody nahradenej normy
                  Poznámka 1
               
            
                  CEN
               
               
                  EN 474-1:2006+A4:2013
                  Stroje na zemné práce – Bezpečnosť – Časť 1: Všeobecné požiadavky
               
               
                  28.11.2013
               
               
                  EN 474-1:2006+A3:2013
                  Poznámka 2
               
               
                  Dátum uplynul
                  28.11.2013
               
            
                  
                     Upozornenie: Toto uverejnenie sa nevzťahuje na bod 5.8.1 tejto normy: Viditeľnosť – Zorné pole operátora, ktorého uplatňovanie nezaručuje predpoklad zhody so základnými požiadavkami na bezpečnosť a ochranu zdravia stanovenými v bodoch 1.2.2 a 3.2.1 prílohy I k smernici 2006/42/ES.
               
            
                  Poznámka 1:
               
               
                  Dátum ukončenia predpokladu zhody je vo všeobecnosti dátumom stiahnutia nahradenej normy stanovený európskou organizáciou pre normalizáciu. Používatelia týchto noriem sa však upozorňujú na to, že v niektorých výnimočných prípadoch to môže byť inak.
               
            
                  Poznámka 2:
               
               
                  Nová (alebo zmenená) norma má rovnaký rozsah použitia ako nahradená norma. Od určeného dátumu nahradená norma prestáva poskytovať predpoklad zhody so základnými alebo ďalšími požiadavkami príslušných právnych predpisov Únie.
               
            
         (1)  ESO: Európska organizácia pre normalizáciu:
      
                  —
               
               
                  CEN: Avenue Marnix 17, 1000, Brussels, tel. + 32 25500811; fax: + 32 25500819 (http://www.cen.eu).